A Törvényszék (hatodik tanács) 2012. szeptember 27-i ítélete – Fedecom kontra Bizottság
(T-243/09. sz. ügy)
„Állami támogatások – Gyümölcs- és zöldségágazat – A franciaországi gyümölcs- és zöldségpiac támogatását célzó »kampánytervek« – A támogatást a közös piaccal összeegyeztethetetlennek nyilvánító határozat – Az állami támogatás fogalma – Állami források – Egy közjogi szervezet és a termelői szervezetek önkéntes hozzájárulásai általi közös finanszírozás – A közigazgatási eljárásban előterjesztett ténybeli elemekkel ellentétes érvek –Működési támogatások – Jogos bizalom”
1.                     Államok által nyújtott támogatások – Bizottsági határozat – A jogszerűségnek a határozat elfogadásakor rendelkezésre álló
információk alapján történő megítélése – Annak lehetetlensége, hogy a hivatalos vizsgálati eljárásban részt vevő felperes
a keresete alátámasztása érdekében olyan ténybeli elemekre hivatkozzon, amelyeket ezen eljárás során nem terjesztett elő (659/1999
tanácsi rendelet, 13. cikk, (1) bekezdés) (vö. 39–44., 80., 82. pont)
2.                     Államok által nyújtott támogatások – Fogalom – Állami forrásból származó támogatások (EK 87. cikk) (vö. 45–48. pont)
3.                     Államok által nyújtott támogatások – Fogalom – Állami forrásból származó támogatások – Olyan intézkedések, amelyeket egyidejűleg
állami forrásból és valamely ágazat önkéntes szakmai hozzájárulásaiból finanszíroznak – Releváns szempont – A hatóság beavatkozásának
mértéke a szakmai hozzájárulásokból finanszírozott intézkedések, és azok finanszírozási módjának meghatározásába (EK 87. cikk)
(vö. 49–56., 60., 61., 71., 76., 77. pont)
4.                     Államok által nyújtott támogatások – Tilalom – Eltérések – A közös piaccal összeegyeztethetőnek tekinthető támogatások – Működési
támogatások – Kizártság (EK 87. cikk, (3) bekezdés, c) pont) (vö. 86. pont)
5.                     Mezőgazdaság – Közös piacszervezés – Közös piacszervezés hatálya alá tartozó termékekre vonatkozó állami támogatások – Tilalom
– A belföldi termékek harmadik államokba történő kivitelét előmozdító támogatások – Hatás hiánya (EK 87. cikk, (3) bekezdés,
c) pont) (vö. 87. pont)
6.                     Közösségi jog – Elvek – Bizalomvédelem – Feltételek (vö. 90., 91. pont)
7.                     Államok által nyújtott támogatások – Jogellenes támogatás visszatéríttetése – Az EK 88. cikk eljárási szabályainak megsértésével
nyújtott támogatás – A kedvezményezettek esetleges jogos bizalma – Védelem – Feltételek és korlátok – A Bizottság tétlensége
– A jogos bizalom hiánya – Kivételes körülmények – Hiány (EK 87. és EK 88. cikk) (vö. 92., 93., 95., 96. pont)
Tárgy
A gyümölcs- és zöldségágazat Franciaország által végrehajtott kampányterveit érintő 2009. január 28-i C(2009) 2003 végleges
bizottsági határozat megsemmisítése iránti kérelem.
Rendelkező rész
1)
A Törvényszék a keresetet elutasítja.
2)
A Törvényszék a Fédération de l’organisation économique fruits et légumes-öt (Fedecom) kötelezi a költségek viselésére.